《在县中庭看月诗》
南北朝·刘缓

移榻坐庭阴，初弦时复临。侍儿能劝酒，贵客解弹琴。

柏叶生鬟内，桃花出髻心。月光移数尺，方知夜已深。

作者简介：（?—约540）南朝梁平原高唐人，字含度。风流倜傥，名高一府。为湘东王萧绎中录事。时西府盛集文学之士，而缓居首，常云：“不须名位，所须衣食。不用身后之誉，唯重目前知见。”后随湘东王至江州，卒。